******

**BG**

Европейски икономически и социален комитет

**Декларация за поверителност: искания за достъп до документи**

[Регламент (ЕС) № 2018/1725](https://eur-lex.europa.eu/legal-content/BG/TXT/?uri=CELEX%3A32018R1725) се прилага за обработката на личните данни, събрани за горепосочените цели.

1. **Кой отговаря за обработката на личните данни?**

За обработката на личните данни отговаря Европейският икономически и социален комитет (в качеството си на контролен орган).

За обработката отговаря Службата за кореспонденция/архиви на ЕИСК — електронна поща: [courrierarchivesCESE@eesc.europa.eu](mailto:courrierarchivesCESE@eesc.europa.eu).

1. **Каква е целта на обработката?**

Вашите лични данни ще бъдат обработени, за да можете да се даде отговор на Вашето искане.

1. **Какво е правното основание за обработването?**

Правното основание за обработката на Вашите лични данни е член 5, буква б) от Регламент (ЕС) 2018/1725, тъй като обработката е необходима, за да се спази правно задължение, чийто субект е администраторът.

1. **Кои лични данни се обработват?**

Обработват се следните Ваши лични данни: фамилно име, собствено име, организация, пощенски адрес, телефон и адрес на електронната поща.

1. **Кои са получателите или категориите получатели на личните данни?**

Вашите лични данни са достъпни само за ограничен брой служители, работещи в компетентните служби на ЕИСК, с цел предоставяне на подходящ отговор в съответствие с естеството на искането.

1. **Предават ли се Вашите лични данни на трета държава (държава извън ЕС) или международна организация?**

Не, Вашите лични данни няма да се предават на трети държави или на международни организации.

1. **Как можете да упражните правата си?**

Имате право да поискате достъп до личните Ви данни. Имате и правото да поискате коригиране или заличаване на личните Ви данни или ограничаване на обработката им.

Можете да отправяте запитванията си на адрес ([courrierarchivesCESE@eesc.europa.eu](mailto:courrierarchivesCESE@eesc.europa.eu)). Искането Ви ще бъде обработено в рамките на 30 дни.

Имате право да подадете жалба пред Европейския надзорен орган по защита на данните ([edps@edps.europa.eu](mailto:edps@edps.europa.eu)), ако смятате, че Вашите права съгласно Регламент (ЕС) № 2018/1725 са били нарушени в резултат на обработването на личните Ви данни от ЕИСК.

1. **Колко дълго се пазят Вашите лични данни?**

Личните Ви данни се съхраняват за максимален срок от две години (краен срок за подаване на жалба до омбудсмана) или, в зависимост от случая, до края на административно или съдебното производство. След този период ще се съхраняват само анонимизирани данни за статистически и исторически цели.

1. **Използват ли се събираните лични данни за автоматизирано вземане на решения, включително профилиране?**

Не, личните Ви данни няма да бъдат използвани за автоматизирано вземане на решения.

1. **Ще се обработват ли Вашите лични данни допълнително за цел, различна от тази, за която са получени данните?**

Не, Вашите лични данни няма да бъдат допълнително обработвани за друга цел.

1. **Към кого можете да се обърнете, ако имате въпроси или жалби?**

Ако имате допълнителни въпроси относно обработката на Вашите лични данни, моля, свържете се с отдела, отговарящ за тяхната обработка ([courrierarchivesCESE@eesc.europa.eu](mailto:courrierarchivesCESE@eesc.europa.eu)). Можете също по всяко време да се свържете и с длъжностното лице на ЕИСК за защита на данните ([data.protection@eesc.europa.eu](mailto:data.protection@eesc.europa.eu)) и/или с [Европейския надзорен орган по защита на данните](http://edps.europa.eu/) ([edps@edps.europa.eu](mailto:edps@edps.europa.eu)).

\_\_\_\_\_\_\_\_\_\_\_\_\_